Document ID: 32004D0543

ODLOČBA KOMISIJE
z dne 30. junija 2004
o določanju razdelitve skupnih sredstev za tobak med države članice, za leto 2004, za namene financiranja dejavnosti, predvidenih v členih 13 in 14 Uredbe (ES) št. 2182/2002
(notificirana pod dokumentarno številko K(2004) 2411)
(2004/543/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 1992 glede skupne ureditve trga na področju surovega tobaka (1), zlasti člena 14 bis,
ob upoštevanju naslednjega:
(1)
Člena 13 in 14 Uredbe Komisije (ES) št. 2182/2002 z dne 6. decembra 2002 glede pogojev uporabe Uredbe Sveta (EGS) št. 2075/92 glede skupnih sredstev za tobak (2) predvidevata dejavnosti v prid preoblikovanja proizvodnje. Te dejavnosti financira sklad skupnih sredstev za tobak, ki ga določa člen 13 Uredbe (EGS) št. 2075/92.
(2)
Višina sredstev, ki so na voljo v skladu skupnih sredstev za tobak za leto 2004, se poviša na 28,8 milijona evrov. Od tega je 50 % predvideno za dejavnosti preusmerjanja pridelovalcev tobaka k pridelovanju drugih kultur, oziroma drugim ekonomskim dejavnostim, ki bi utegnile ustvariti nova delovna mesta, pa tudi študijam s tega področja.
(3)
Višino sredstev, ki je na voljo v letu 2004, je torej treba razdeliti v skladu s členom 17, odstavkom 4, ter členom 26 Uredbe (ES) št. 2182/2002 med zadevne države članice pred 30. junijem 2004, na podlagi predvidenega načrta financiranja dejavnosti, ki ustreza zahtevam za izvedbo, in ki ga posredujejo države članice.
(4)
Ukrepi, predvideni v tej odločbi, so v skladu z mnenjem Upravljalnega odbora za tobak -
SPREJELA NASLEDNJO ODLOČBO:
Člen 1
Za leto 2004 je razdelitev sredstev iz sklada skupnih sredstev za tobak med države članice, za namen financiranja dejavnosti, predvidenih v členih 13 in 14 Uredbe (ES) št. 2182/2002, določena v Prilogi.
Člen 2
Naslovnice te odločbe so države članice.
V Bruslju, 30. junija 2004

Labels: 15
17
6